અક્ષર મંદિરની પાછળ ખાસ ઊભા કરાયેલા સ્વામિનારાયણ નગર ખાતે રાષ્ટ્રભાવના, પારિવારિક ભાવના, સામાજિક એકતા, વ્યસનમુક્તિ અને સ્વચ્છતા અભિયાનનો સંદેશ આપતાં છ પ્રદર્શન ખંડ ઊભા કરવામાં આવ્યા છે. પ્રથમ પરમાનંદ નામના ખંડમાં પ્રમુખ સ્વામીના જીવનને વણી લેવામાં આવ્યું છે. પપ દેશોમાં ર.પ લાખથી વધુ ઘરોમાં વિચરણ કરીને કરોડો લોકોને આધ્યાત્મિકતાના માર્ગે કઈ રીતે વાળવામાં આવ્યા તેનો ચિતાર આ ખંડમાં આપવામાં આવ્યો છે. બીજો ખંડ મુક્તાનંદ નામનો છે. તેમાં વ્યસનથી થતી બરબાદીનાં ઓડિયો -વીડિયો અને ચિત્રો મારફત બતાવવામાં આવ્યું છેે. તૃતીય ખંડ સહજાનંદમાં ભગવાન સ્વામિનારાયણ અને ચોથા ખંડ અક્ષરાનંદમાં ગુણાતીતાનંદ સ્વામી અને અક્ષર દેરીનો મહિમા બતાવવામાં આવ્યો છે. પાંચમો ખંડ નિત્યાનંદ છે તેમાં પારિવારિક ભાવનાને મજબૂત કરતો સંદેશ આપવામાં આવ્યો છે અને છઠ્ઠા ખંડ યોગાનંદમાં ગોંડલ અક્ષર મંદિરના મહંત તરીકે રપ વર્ષ સુધી રહેલા યોગીજી મહારાજના જીવનને આવરી લેતાં પ્રસંગો દર્શાવવામાં આવ્યા છે.